《和刘伯玄二长句 其二 金龟引》
明代·欧大任

玉衡星正灵龟跃，翠妫之川下清洛。觜蠵照彩但空闻，岠冉出清讵曾获。

莲叶浮游直到今，蓍丛坐守犹如昨。何年铸此铜纽成，炉冶阴阳五花爚。

赤符成字八千文，丹甲衔图一万春。将因宝谍频书瑞，更与金章并纪珍。

西京龙首未央殿，学士将军时引见。待诏七言同赋诗，出师五道遥催战。

一时封拜尽英豪，笔札铭功彝鼎高。总戎别署军司马，持节分驺部曲曹。

君不学传介子，挥戈西斩楼兰王。肘后累累朱鹊光，烈城疏爵封义阳。

又不学朱买臣，上书立拜会稽守。邸中计吏惊且走，上谒引观郡侯绶。

北斗南辰大富昌，徵灵感会绾银黄。馀十三铸还三顾，丈二之组绣文章。

金龟□须佩，燕颔终吾辈。竖子不敢前，吒咤千人废。

刘生刘生侠者流，六国相印尔所羞。久知童孺如杨宝，今日关西忠孝侯。

作者简介：欧大任（1516-1596）字桢伯，号仑山。因曾任南京工部虞衡郎中，别称欧虞部。广东顺德陈村人。他“博涉经史，工古文辞诗赋”，并喜体育运动，擅长踢球、击剑。14岁时，督学曾集中十郡的优等生会考，他三试皆列第一，名噪诸生。他和梁有誉、黎民表、梁绍震等人是十分友好的同学，在著名学者黄佐门下读书，很有得益。无奈文运不佳，八次乡试均落榜，直到嘉靖四十二年（1563年），47岁的欧大任才一鸣惊人，以岁贡生资格，试于大廷，考官展卷阅览，惊叹其为一代之才，特荐御览，列为第一。由是海内无不知欧大任，名声远播。